text: Endnu en rekord for Billund Lufthavn
  03 september 2018 kl. 12.08
  Med 358.801 passagerer blev den netop gåede måned den travleste august i lufthavnens historie.
  11.672 flere passagerer gik gennem Billund Lufthavn i august - bl.a. på grund af sommerens nye ruter til b.la. Warszawa, Bergen og Iasi. Den internationale rutetrafik steg totalt med 6,4 procent.
  103.820 charterpassagerer gik gennem terminalen i den seneste måned, hvilket er en mindre tilbagegang på 2,8 procent.
  - Grækenland, Spanien og Tyrkiet er fortsat vestdanskernes foretrukne chartermål i august - selvom vi ser stor vækst i interesser for rejser til Egypten, siger lufthavnsdirektør Jan Hessellund i sin kommentar til trafiktallene for august.
  Indenrigsruterne til Bornholm og København blev benyttet af 10.649 passagerer, hvilket er på niveau med sidste år.
  
  